ถอดเล็บเท้านิ้วโป้งมานิ้วยังบวมอยู่แผลยังสดอยู่ เป็นคนล้างแผลเองทุกวันค่ะ อยากรู้ว่ากี่วันแผลถึงจะแห้ง ตอนนี้ 3วันแล้วค่ะทึ่ถอดเล็บ
สวัสดีค่ะ การถอดเล็บเท้าจะทำให้เกิดแผลเปิดที่บริเวณนิ้วเท้า การทำแผลหลังจากการถอดเล็บจึงมีความสำคัญในการทำให้แผลเชื่อมติดกันสนิท ไม่มีการติดเชื้อโดยการดูแลแผลถอดเล็บโดยทั่วไปนั้น ให้แช่เท้าลงในน้ำอุ่นหรือน้ำผสมเบตาดีนฆ่าเชื้อตามที่แพทย์สั่งประมาน 15-20 นาที หรือตามที่แพทย์แนะนำ ใช้ยาบรรเทาอาการปวดในกรณีที่มีอาการเจ็บปวด การใช้ยาปฏิชีวนะเฉพาะที่ ร่วมกับยาปฏิชีวนะรับประทานภายใต้การดูแลของแพทย์ถ้ามีข้อบ่งชี้ส่วนใหญ่แล้วแผลจะเริ่มแห้ง สมานกันสนิทประมาณ 1-2 สัปดาห์ขึ้นไปค่ะ ในช่วง 1 อาทิตย์แรก แผลจะยังเป็นแผลเปิดและเสี่ยงต่อการติดเชื้อภายนอกได้ง่าย ควรทำแผลดังที่กล่าวไป พร้อมกับใช้ผ้าก๊อซสะอาดปิดแผลเพื่อป้องกันการสัมผัสกับเชื้อโรคภายนอกด้วย